Сивкœ- Буркœ.

Кœцыдœр паддзахады цардысты - уыдысты зœронд лœг œмœ ус. Уыдис цын œртœ фырты: дыууœ œмбаргœ, œртыккаг та ницœмœн бœззыд. Уымœ гœсгœ йын йœ ном схуыдтой œдылыИван.

Иу хатт œрбацыд зœронд лœг быдырœй тызмœгœй: « Чидœр ныссœста мœ нœу».

Хистœр œфсымœрмœ фœсидт œмœ йын загъта, цœмœй йœхи арœвдз кœна мœнœу хъахъхъœнынмœ фыдбылызгœнœгœй. Фœлœ хистœр лœппу разынд тынг

зивœнаг: œнœхъœн 'хсœв фœфынœй кодта цъынайы œмœ не'рцахста фыдгœнœджы.

Дыккаг œхсœв астœуккаг фырт араст быдыр хъахъхъœнынма. Уый дœр йœхи

тынг нœ батыхсын кодта: къутœры бын фœфынœй кодта.

Œрцыд œдылы Иваны рад быдырмœ цœуын. Райста дзулы къœбœр, бœндœн, ацыд быдырмœ, œрымбœхст къутœры œмœ райдыдта œнхъœлмœ кœсын.

Œваст арвы нœрын ссыди, ферттывта - быдыры астœу февзœрд диссаджы рœсугъд бœх, сызгъœрин бœрцимœ, œнœзивœг райдыдта мœнœу ссœндын.

Фœцœрдœг œдылы Иван, бœхыл бœндœн уœлœфтау баппœрста, абадд ыл œмœ йœ ратœр-батœр кœны быдыры. Бафœллад бœх, сдзырдта адœймаджы хъœлœсœй:

- Суагъд мœ кœн, Иван, œз дын раст лœггад кœндзынœн. Куы дœ бахъœуон-быдырмœ иу рацу, ныкъуыззитт кœн «Сивкœ-Буркœ! Мœ раз œрллœу цъœх

кœрдœгау!» Ам œз февзœрдзынœн.

Уыйадыл уынффœ ахицœн.

Суœгъд кодта œдылы Иван бœхы œмœ ахылди йа хœдзармœ. Œрмœст уыцы боны фœстœ ничиуал ссœста мœнœу.

Рацыд рœстœг, апырх œгас дунейыл хабар, паддзах сфœнд кодта йœ чызджы моймœ раттын. Сбадын кодта чызджы уœлвонг гœнахы œмœ сœвœртта йœ домœнтœ: кœд хœларзœрдœ сахъ, йœ бœхыл ссœрœт кœна мœ чызджы онг, раласа йын йе'нгулзœдзœй къухдарœн, уœд уый удзœн уымœн йœ мойаг.

Дзыллœ бабырстой гœнахмœ сœ амонд фœлварынмœ. Фœлœ кœми: ничи сфœрœста быруйы сœрты агœпп кœнын.

Дыууœ хистœр œфсымœры сфœнд кодтой паддзахы чызджы фенын. Œдылы Иванœн зœгъын ферох кодтой œфсымœртœ. Уый ууыл не' смœсты ацыд быдырмœ ныкъуызитт кодта , фœдзырта йœ иузœрдион œмбалмœ Сивкœмœ:

цœст фœныкъуылдмœ – бœх œрбазгърта, бœстœ гыбар-гыбур сси.

Œрллœуд œдылы Иван цур. Уалынмœ загъта: «Мœ рахиз хъусы бабыр, галиуœй та рахиз». Œдылы Иван балœст рахиз хъусы, ралœст галиуœй œмœ фестад диссаджы рœсугъд – аргъау дœр нœ зœгъдзынœ, пъеройœ дœр нœ ныффысдзынœ. Бœхмœ сгœпп кодта œмœ цыппœрвадыгœй атахт гœнахмœ.

Ох! Акœнын дœр ничи ма сфœрœста, афтœ œдылы Иван бœхыл батахт падзахы чызгмœ, раласта йын йœ къуыхдарœн œмœ дугъы ауад. Йœ фœд дœр ын ничи уал аудта. Œрбацыдысты œфсымœртœ хœдзармœ, радзырдтой цы диссаг федтой, уый тыххœй.

Œдылы Иван пецы сœрœй дзуры:

-Уый œз уыдтœн, ме'фсымœртœ!

-Дзœгъœлдзырд ма кœн, œдылы! Пецыл хуысс œмœ дœ дзыхыл хœц!

Цалдœр боны фœстœ паддзах бардзырд радта: се'ппœт дзылœйы куывдмœ феввœрсут. Паддзахы чызг хинœйдзаг œмœ зондджын уыд. Цъилау зилди адœмы

'хсœн, уазджыты сœнœй хорз федта, йœ хœдœг сœм лœмбынœг ракœс-бакœс кодта сœ рахиз къухтœм – аивœй агурдта йœ къухдарœн. Се'гасыл дœр œрзылди, фœлœ къухдарœн не'ссардта.

Фœстейы баззад œдылы Иван. Бады пейы фарсмœ скъуыд дарœсы, йœ цœстытœ ныдздзагъуыр кодта œмœ мидбылты бахудт. Паддзахы чызг хœстœг бацыд Иванмœ, кœсы œмœ йœ къух баст, фœрсы йœ:

- Сахъ лœппу, дœ къух баст цœмœн у?

-Хъœдмœ ацыдтœн зокъотœм œмœ мœ къух къалиул фœрœхыстон.

- Цœй-ма, райхал œй, œз дын йœ фенон!

Йœ баст райхœлдта Иван, йœ къухыл уыд паддзахы чызджы къухтарœн: цœхœр

калы, œртивы!

Цинœй амард паддзахы чызг, райста œдылы Иванœн йœ къух, бахуыдта йœ паддзахмœ œмœ дзуры:

- Мœнœ мœ мойагы ссардтон!

Ныхсадтой Иваны, ныффастой йœ, ног дарœс ыл скодтой. Сахъ лœппуйы ничиуал базыдта.

Паддзах фœстиат нал бакодта œмœ сарœзта диссаджы чындз œхсœв.

Œз дœр уым уыдтœн, мыд-бœгœны нуазтон, мœ былтыл уад, фœлœ мœ дзыхмœ ницы бахауд.